pythainlp/thai-wiki-dataset-v4 huggingface dataset:
วัดประชาโฆสิตาราม

<ns>0</ns>
 <revision>
 <parentid>9983712</parentid>
 <timestamp>2023-09-05T06:23:42Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 0 sources and tagging 1 as dead.) #IABot (v2.0.9.5</comment>
 <origin>10987468</origin>
 <model>wikitext</model>
 <format>text/x-wiki</format>
วัดประชาโฆสิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดประชา ตำบลปลายโพงพาง อำเภออัมพวา จังหวัดสมุทรสงคราม
ประวัติ.
วัดประชาโฆสิตารามเดิมมีชื่อว่า วัดบางนกแขวก ตามชื่อคลองและชื่อหมู่บ้าน สันนิษฐานว่าสร้างเมื่อปี พ.ศ. 2251 ตรงกับปลายสมัยพระเจ้าเสือ กษัตริย์องค์ที่ 19 แห่งกรุงศรีอยุธยา ตามประวัติเท่าที่สืบค้นได้ ในสมัยพระอธิการช่อเป็นเจ้าอาวาส ได้มีการย้ายพระอุโบสถหลังเก่าไปทางทิศเหนือของวัด ลักษณะของพระอุโบสถเป็นแบบอาคารไม้มุงด้วยจากและได้ขอพระราชทานวิสุงคามสีมาใหม่ ต่อมาในสมัยของพระอธิการผึ้งซึ่งเป็นเจ้าอาวาสปกครองต่อ ในราวปี พ.ศ. 2422 นายเมืองและนางขำได้มีจิตศรัทธาปฏิสังขรณ์ขึ้นมาใหม่เปลี่ยนมาเป็นแบบก่ออิฐถือปูน มุงด้วยกระเบื้องดินเผา สร้างทับหลังเก่า และได้สร้างพระประธานขึ้นใหม่หนึ่งองค์ หน้าตักกว้าง 3 ศอก 9 นิ้ว
ราวปี พ.ศ. 2443 วัดได้ย้ายศาลาการเปรียญจากริมน้ำไปทางทิศใต้และเปลี่ยนแปลงให้กว้างขวางกว่าเดิม ในปีเดียวกันนี้ นายเมืองและนางขำได้สร้างหอสวดมนต์อีกหลังหนึ่ง ต่อมา พ.ศ. 2463 อุโบสถชำรุดทรุดโทรมจึงได้รื้อแล้วปลูกสร้างใหม่โดยก่อสร้างในที่เก่า หลังคามุงด้วยกระเบื้องดินเผาและสร้างกำแพงแก้วล้อมรอบ
ต่อมา พ.ศ. 2480 นางตาบ กล้ายประยงค์ ได้มอบกรรมสิทธิ์ที่ดินให้ 4 ไร่ 2 งาน 35 ตารางวา โดยได้ปลูกสร้างอาคารเรียนและสร้างโรงเรียน และได้มอบบ้านทรงไทย 2 ชั้น เพื่อปลูกสร้างโรงเรียนพระปริยัติธรรม จวบจนปี พ.ศ. 2485 ได้เปลี่ยนชื่อวัดจาก "วัดบางนกแขวก" มาเป็น "วัดประชาโฆสิตาราม" อันมีความหมายว่า "วัดเจริญรุ่งเรืองมาได้ก็เนื่องด้วยประชาชนเป็นผู้อุปการะสนับสนุน โดยมีสุนฺทรโฆสิต ภิกขุ เป็นผู้นำ"
ต่อมาในสมัยพระครูสมุทรวิจารณ์เป็นเจ้าอาวาส มีการปลูกสร้างเสนาสนะใหม่ ได้แก่ กุฏิ หอฉัน ศาลาการเปรียญ ศาลาอเนกประสงค์ โรงพิธีศาลาบำเพ็ญกุศล สะพานข้ามคลอง โรงเรียนพระปริยัติธรรม ศาลาท่าน้ำโรงครัว สถานีอนามัย เป็นต้น และปี พ.ศ. 2513 ได้สร้างพระอุโบสถหลังใหม่ขึ้นมาแทนการบูรณะ และได้รับที่ดินจากนางสาวเปรียบ กรสวัสดิ์ จำนวน 2 ไร่ 2 งาน 2 ตารางวา
ปูชนียวัตถุ.
พระประธานในอุโบสถ มีนามว่า พระมงคลโฆสิต เป็นพระพุทธรูปปางมารวิชัยหล่อด้วยโลหะหลายอย่าง นายเมือง นางขำ สร้างถวายเมื่อ พ.ศ. 2442
วัดบางกุฎีทอง

วัดบางกุฎีทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ตรงข้ามกับนิคมอุตสาหกรรมบางกะดี ในหมู่ที่ 2 บ้านโคกชะพลู ตำบลบางกะดี อำเภอเมืองปทุมธานี จังหวัดปทุมธานี ปัจจุบันมีพระใบฎีกาสุรเดช จกฺกธมฺโม เป็นเจ้าอาวาส
วัดบางกุฎีทองตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อ พ.ศ. 2328
วัดเป็นที่ประดิษฐานพระพรหมองค์ใหญ่ที่สุดในโลก ซึ่งตั้งอยู่บนวิหารแก้วจัตุรมุข กว้าง 10.2 เมตร ยาว 14.5 สูง 16.5 เมตร องค์พระพรหมมีโครงสร้างเหล็ก ก่ออิฐ ปั้นปูน โดยใช้ปูนตำจากเพชรบุรี ประดับกระจก ติดแก้วสี และเพชรสวารอฟสกีมากกว่า 100,000 เม็ด ด้วยฝีมือช่างจากเพชรบุรี พระพรหมองค์ดังกล่าวใช้เวลาก่อสร้างประมาณ 5 ปีเศษ นับตั้งแต่ทำพิธีลงเสาเข็มสร้างฐานองค์พระพรหม สร้างโดยหลวงพ่อชำนาญ อุตตมปัญโญ (พระราชสิริวัชรรังษี) อดีตเจ้าอาวาสวัดบางกุฎีทอง
ทางวัดมีการจัดงานนมัสการหลวงพ่อดำ-หลวงพ่อขาว กวนข้าวทิพย์ และพิธีสะเดาะเคราะห์ต่อชะตาชีวิต ในช่วงต้นปี
วัดคลองสวน (จังหวัดสมุทรปราการ)

วัดคลองสวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองสวน ตำบลบ้านคลองสวน อำเภอพระสมุทรเจดีย์ จังหวัดสมุทรปราการ
วัดมีเนื้อที่ 29 ไร่ 2 งาน 50 ตารางวา อาณาเขตทิศเหนือจดถนนประชาอุทิศ–บ้านคลองสวน ทิศใต้จดคลองลาดน้ำคำ ทิศตะวันออกจดที่ดินเอกชน ทิศตะวันตกจดคลองบางกระนก (รางกะนก)
ประวัติ.
วัดก่อตั้งเมื่อ พ.ศ. 2452 ในระยะแรกนี้เสนาสนะสงฆ์ที่ถาวรยังไม่มีปรากฏอยู่เลย ต่อมาวัดคลองสวนได้รับอนุญาตให้สร้างเมื่อวันที่ 2 พฤษภาคม พ.ศ. 2482 โดยมีนายปลั่งและนางมอ อินทสังข์ เป็นผู้ถวายที่ดินและดำเนินการสร้างวัด ต่อมานายแฉล้ม อินทสังข์ ได้ถวายที่ดินเพิ่มเติม คือส่วนที่สร้างโรงเรียนวัดคลองสวน เหตุที่ย้ายวัดเพราะประชาชนได้อพยพมาทำมาหากินอยู่ที่ใหม่ จึงได้ตกลงสร้างวัดขึ้นมาใหม่ และเนื่องจากวัดตั้งอยู่ปลายคลองสวนบางมด จึงได้มีนามว่า "วัดคลองสวน" ส่วนวัดเก่าประชาชนเหลือน้อยจึงทิ้งไว้กลายเป็นวัดร้าง วัดได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519 ที่ดินวัดเก่าได้กลายมาเป็นที่ธรณีสงฆ์ของวัดคลองสวน
วัตถุมงคล.
วัดคลองสวนมีเกจิอาจารย์ คือ หลวงพ่อครึ้ม อดีตเจ้าอาวาส ท่านสร้างวัตถุมงคลมากมาย โดยเริ่มสร้างครั้งแรกในปี พ.ศ. 2507 ได้สร้างเหรียญรูปหลวงพ่อศิริชัย (พิมพ์พระประธาน) พระยอดธงหล่อโบราณ และต่อมาท่านได้สร้างเหรียญรูปเหมือน ตะกรุดโทน ผ้ายันต์ หนุมาน ตะกรุด 7 ดอก พระปิดตา พระสมเด็จพิมพ์ต่าง ๆ และปลัดขิก
หนุ่มน้อยใสซื่อจากหมู่บ้านหน้าลาสท์ดันเจี้ยนมาเข้ากรุงแล้ว

หนุ่มน้อยใสซื่อจากหมู่บ้านหน้าลาสท์ดันเจี้ยนมาเข้ากรุงแล้ว (; โรมาจิ: "Tatoeba Rasuto Danjon Mae no Mura no Shōnen ga Joban no Machi de Kurasu Yō na Monogatari") เป็นซีรีส์ไลต์โนเวลญี่ปุ่น เขียนโดยโทชิโอะ ซาโต และวาดภาพโดยนาโอะ วาตานูกิ ตีพิมพ์โดยสำนักพิมพ์ SB Creative วางจำหน่ายเป็นหนังสือในเครือจีเอบุงโกะตั้งแต่เดือนกุมภาพันธ์ พ.ศ. 2560 ถึงกรกฎาคม พ.ศ. 2565 ทั้งหมด 15 เล่ม ซีรีส์มังงะดัดแปลงวาดภาพโดยฮาจิเมะ ฟูเซมาจิ เผยแพร่ออนไลน์ตั้งแต่เดือนกันยายน พ.ศ. 2560 ผ่านนิตยสารการ์ตูนออนไลน์ "Gangan Online" ของสำนักพิมพ์สแควร์เอนิกซ์ ได้การการตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 10 ไลต์โนเวลและมังงะมีลิขสิทธิ์ในประเทศไทยโดยสำนักพิมพ์อนิแม็ก ซีรีส์อนิเมะโทรทัศน์ดัดแปลงผลิตโดยสตูดิโอไลเดนฟิมส์ ออกอากาศตั้งแต่เดือนมกราคมถึงเดือนมีนาคม พ.ศ. 2564
ให้เสียงโดย: ยูมิริ ฮานาโมริ
ให้เสียงโดย: ไอ คายาโนะ
ให้เสียงโดย: นัตสึมิ ฮิโอกะ
ให้เสียงโดย: มาโดกะ อาซาฮินะ
ให้เสียงโดย: มินามิ สึดะ
ให้เสียงโดย: มิกุ อิโต
ให้เสียงโดย: เซอิจิโร ยามาชิตะ
ให้เสียงโดย: โซมะ ไซโต
ให้เสียงโดย: ซาโตชิ ฮิโนะ
ให้เสียงโดย: M.A.O
ให้เสียงโดย: ฮารูกะ โทมัตสึ
ให้เสียงโดย: ทาเกโทระ
วัดศรีนวลธรรมวิมล

วัดศรีนวลธรรมวิมล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองแขม เขตหนองแขม กรุงเทพมหานคร
เดือนตุลาคม พ.ศ. 2523 พระครูสุนทรธรรมวิมล (ทวีศักดิ์ ชุตินฺธโร) ได้เดินทางมาปักกลดใต้ต้นไม้ริมหนองน้ำใหญ่ในอำเภอหนองแขมเพื่อปฏิบัติภาวนาบำเพ็ญธรรม ต่อมานายธนิตย์ มาศรีนวล ชาวบ้านในละแวกนั้น มีจิตศรัทธาถวายที่ดินจำนวน 44 ไร่ โดยแบ่งเป็นเนื้อที่ของวัด 26 ไร่ 3 งาน 45 ตารางวา เป็นที่สร้างวัด และได้ตั้งชื่อวัดว่า "วัดศรีนวลธรรมวิมล" ตามนามผู้บริจาค โดยที่ดินอีกส่วนนั้นได้สร้างเป็นโรงเรียนวัดศรีนวลธรรมวิมล ได้ตั้งวัดขึ้นเมื่อวันที่ 19 ธันวาคม พ.ศ. 2523 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535
พระครูสุนทรธรรมวิมลเป็นเกจิอาจารย์ กล่าวกันว่า ท่านคืออดีตจอมโจรเลื่องชื่อสมัยหลังสงครามโลกครั้งที่สอง ที่ได้กลับตัวกลับใจ หันหน้าเข้าสู่เส้นทางสายธรรมะ ท่านได้ยังดำเนินโครงการสาธารณประโยชน์ต่าง ๆ ทั้งสร้างวัด สร้างโรงเรียน เปิดโรงเรียนฝึกอาชีพ และตั้งโรงพยาบาลรักษาพระสงฆ์อาพาธ รวมถึงทำพิธีปลุกเสกวัตถุมงคลหลายชนิด ในปี พ.ศ. 2550 มีจตุคามรามเทพรุ่นย้อนยุค เหรียญรัชกาลที่ 5 พระสมเด็จ และเข็มกลัดนะพุทธลือชาเป็นอาทิ
ขุนพันธ์ 2

ขุนพันธ์ 2  เป็นภาพยนตร์ไทยแนวแอ็คชั่น กระตุกขวัญ จากค่ายสหมงคลฟิล์ม อินเตอร์เนชั่นแนลที่ออกฉายเมื่อวันพฤหัสบดีที่ 23 สิงหาคม พ.ศ. 2561 กำกับภาพยนตร์โดย ก้องเกียรติ โขมศิริ ภาพยนตร์เรื่องนี้เป็นภาคต่อของเรื่อง "ขุนพันธ์" ที่ออกฉายในปี พ.ศ. 2560 โดยเล่าเรื่องราวต่อจากภาคแรก ว่าด้วยเรื่องราวของขุนพันธรักษ์ราชเดช (บุตร พันธรักษ์) ในการจับกุมเสือใบ และเสือฝ้าย 2 โจรผู้มีชื่อเสียงในภาคกลาง
นักแสดง.
นักแสดงนำ.
หลังจากการปราบจอมโจรแบ่งแยกดินแดนปลายด้ามขวาน ขุนพันธ์ได้ถูกย้ายมาประจำที่จังหวัดชัยนาท แต่เนื่องด้วยการที่ตำรวจในทีมถูกสังหารจนหมด ทำให้เขาถูกพักราชการ จึงได้แฝงตัวเข้าไปอยู่ในเชิ้ตดำ และได้เริ่มเห็นว่า โจรที่แท้จริงแล้วก็คือคนที่อาศัยความถูกต้องบดบังความชั่ว
ครอบครองดาบแดง ปืนอาคม วิชาคงกระพัน พรางตา และกริชอาคม
มือขวาของจอมพลฝ้าย คล่องแคล่ว ว่องไว มีวาทศิลป์ เสน่ห์แรง เป็นที่หมายตาของสาวๆ ครอบครองกระสุนคต ตะกรุดแคล้วคลาด สาลิกาลิ้นทอง ถนัดการต่อสู้โดยใช้ปืนคู่ เป็นเพื่อนพี่น้องร่วมน้ำสาบานกับเสือฝ้ายและเสือบุตร์(ขุนพันธ์)
ผู้มีอิทธิพล 1 ใน 2 ของสุพรรณบุรี ฉากหลังคือมหาโจรผู้ครองอำนาจมืด อยู่เบื้องหลังการปล้นผู้มีทรัพย์สมบัติหรือข้าราชการรวยๆ เพื่อนำเงินไปคืนสู่ชาวบ้าน อุดมการณ์ของเสือฝ้ายคือการสร้างฐานตัวตนให้ชาวบ้านยอมรับในความเป็นผู้นำ แต่กลับต้องมาผิดสัตย์สาบาน เพราะผลประโยชน์ที่ตำรวจยื่นข้อเสนอ และต้องจบชีวิตตามผลกรรมที่ผิดคำสาบานในพี่น้อง
รองสารวัตรคนใหม่ของเมืองสุพรรณ ทะเยอทะยาน ฉลาดแกมโกง ใช้วิธีการสกปรกเพื่อสร้างผลงานให้กับตน ไม่เชื่อในอาคม แต่ได้เห็นอาคมกับตา จนกระทั่งโหยหาเพื่อความเป็นใหญ่ของตนเอง
เจ้าของร้านสุวรรณบุปผา เป็นผู้เก็บฝิ่นในคลังของเชิ้ตดำ
สาวคนรักของเสือใบ 
ตำรวจผู้มีอิทธิพล มากด้วยเล่ห์เหลี่ยมอุบายในการหลอกขายความฝัน
นักแสดงสมทบ.
เจ้าเมืองสุพรรณบุรี เป็นคู่ปรับของเสือฝ้าย 
ลูกน้องคนสนิทคู่กายของเสือใบ
งานสร้างภาพยนตร์.
การพัฒนา.
ก่อนที่ภาพยนตร์เรื่องนี้จะเข้าฉายในเดือนสิงหาคม พ.ศ. 2561 ก้องเกียรติ โขมศิริ ผู้กำกับภาพยนตร์ได้ให้สัมภาษณ์ว่า ภาคต่อมีจุดมุ่งหมายเพื่อมุ่งเน้นไปที่การจับโจรภาคกลางในเขตจังหวัดสุพรรณบุรีในอดีต เหตุผลเพราะเรื่องนี้มีรายละเอียดปลีกย่อยที่น่าสนใจ เช่น เหตุการณ์ที่ขุนพันธ์ถูกใส่ร้ายจนต้องถูกพักราชการ, การแฝงตัวเข้าไปอยู่ในชุมโจรของเสือฝ้าย เหตุการณ์การจับกุมเสือฝ้ายและเสือใบ ทำให้เกิดแรงบันดาลใจในการสร้างภาคต่อ แต่ถึงกระนั้น ภาพยนตร์เรื่องนี้ก็ไม่ได้หยิบเอาเหตุการณ์ในชีวิตของขุนพันธ์มาเล่าทั้งหมด แต่เป็นการตีความแล้วสอดแทรกจินตนาการเข้าไป
รายได้.
ขุนพันธ์ 2 เข้าฉายในโรงภาพยนตร์เมื่อวันที่ 9 สิงหาคม พ.ศ. 2561 ทำรายได้รวมไปทั้งสิ้น 44.5 ล้านบาท (เฉพาะกรุงเทพมหานคร ปริมณฑล และจังหวัดเชียงใหม่)
วัดเขาหน่อ

วัดเขาหน่อ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบ้านแดน อำเภอบรรพตพิสัย จังหวัดนครสวรรค์ ที่ดินที่ตั้งวัดมีเนื้อที่ 79 ไร่ 2 งาน 22 ตารางวา มีที่ธรณีสงฆ์ จำนวน 4 แปลง เนื้อที่ 29 ไร่ 18 ตารางวา
สันนิษฐานว่าวัดเขาหน่อสร้างขึ้นสมัยสุโขทัย พระบาทสมเด็จพระจุลจอมเกล้าเจ้าอยู่หัว เคยเสด็จพระราชดำเนินมายังวัดนี้ เพื่อเยี่ยมเยียนพสกนิกรทางชลมารค เมื่อ ร.ศ. 125 (พ.ศ. 2449) เสด็จขึ้นทรงฉายพระรูป แล้วประทับที่ถ้ำพระพุทธไสยาสน์ (ถ้ำพระนอน) จนถึงเวลาประมาณ 3 โมงเศษ จึงเสด็จกลับ รวมไปถึงการเสด็จประพาสของสมเด็จพระศรีพัชรินทราบรมราชินีนาถ พระบรมราชชนนีพันปีหลวงเมื่อ ร.ศ. 130 (พ.ศ. 2455) ซึ่งได้จารึกลายพระหัตถ์ไว้บนเหนือปากถ้ำแห่งนี้ด้วย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2481 ได้รับพระราชทานวิสุงคามสีมาเมื่อวันที่ 15 กันยายน พ.ศ. 2530
ถ้ำมีพระพุทธไสยาสน์นอนอยู่ มีลายพระหัตถ์จารึกบนปากถ้ำ ขึ้นทะเบียนทั้งภูเขาหน่อรวมถึงเขาแก้วที่อยู่ใกล้เคียงกัน รวมถึงมีพระพุทธบาทจำลอง อาคารเสนาสนะที่สำคัญ ได้แก่ อุโบสถ กว้าง 30 เมตร ยาว 60 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก วิหาร กว้าง 7 เมตร ยาว 16 เมตร ศาลาการเปรียญ กว้าง 20 เมตร ยาว 60 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก กุฏิสงฆ์ จำนวน 10 หลัง อาคารคอนกรีตเสริมเหล็ก 10 หลัง สร้างเมื่อ พ.ศ. 2491 เป็นอาคารคอนกรีตเสริมเหล็ก หอระฆัง 1 หลัง และหอกลอง 1 หลัง เป็นต้น
คณะกรรมการโอลิมปิกเนเธอร์แลนด์แอนทิลลิส

คณะกรรมการโอลิมปิกเนเธอร์แลนด์แอนทิลลิส  โดยทั่วไปเรียกโดยย่อว่า NAOC เป็นสมาชิกของคณะกรรมการโอลิมปิกสากลตั้งแต่ปี ค.ศ. 1950 ถึง 2011 ประกอบด้วยคณะกรรมการโอลิมปิกแห่งชาติของประเทศเนเธอร์แลนด์แอนทิลลิสที่ล่มสลายไปแล้ว ซึ่งประกอบด้วยหมู่เกาะอารูบา (จนกระทั่ง ค.ศ. 1986), กูราเซา, ซินต์มาร์เติน (ประเทศในราชอาณาจักรเนเธอร์แลนด์), โบแนเรอ, ซินต์เอิสตาซียึส และ ซาบา (ส่วนหนึ่งของเนเธอร์แลนด์) องค์กรนี้เป็นสหพันธ์ของ 31 สหพันธ์กีฬา จนถึงตอนนี้มีเพียงฟีน่า, ฟีฟ่า และ คอนคาแคฟ เท่านั้นที่ยอมรับว่ากูราเซาเป็นผู้สืบทอดต่อจากเนเธอร์แลนด์แอนทิลลีส
สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล-

สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล-  เป็นซีรีส์ไลต์โนเวลญี่ปุ่น เขียนโดยมิกุ และวาดภาพประกอบโดยเรน คูวาชิมะ เริ่มเผยแพร่ในฐานะเว็บโนเวลในเว็บไซต์คากูโมยุในเดือนมีนาคม พ.ศ. 2560 ภายหลังได้รับลิขสิทธิ์ตีพิมพ์โดยสำนักพิมพ์ฟูจิมิโชโบะ ตีพิมพ์เป็นหนังสือไลต์โนเวลในเครือฟูจิมิแฟนตาเซียบุงโกะตั้งแต่เดือนธันวาคม พ.ศ. 2561 ถึงเล่มที่ 13
มังงะดัดแปลงวาดภาพโดยคาซูโอมิ มินาโตงาวะ เผยแพร่ในเว็บไซต์เด็งเงกิเพลย์สเตชันคอมิกเว็บของสำนักพิมพ์เอสกีเมเดียเวิกส์ตั้งแต่เดือนธันวาคม พ.ศ. 2562 และรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 4 ในเดือนธันวาคม พ.ศ. 2565 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงผลิตโดยสตูดิโอมิลเพนเซ ออกอากาศตั้งแต่เดือนเมษายนถึงมิถุนายน พ.ศ. 2566
ให้เสียงโดย: โยชิตสึงุ มัตสึโอกะ(ญี่ปุ่น) / ภัทรวุฒิ สมุทรนาวี(ไทย)
ให้เสียงโดย: อาการิ คิโต(ญี่ปุ่น) / กุลธิดา ประทุมทิพย์(ไทย)
ให้เสียงโดย: คาโอริ มาเอดะ(ญี่ปุ่น) / เพ็ญนีติ์ ศศิธนาโสภณ(ไทย)
ให้เสียงโดย: ซายากะ เซ็มบงงิ(ญี่ปุ่น) / นพวรรณ เหมาะบุตร(ไทย)
ให้เสียงโดย: อายานะ ทาเกตัตสึ(ญี่ปุ่น) / นาราริน รัตนปราณี(ไทย)
ให้เสียงโดย: ชิซูกะ อิชิงามิ(ญี่ปุ่น) / ปัญญ ปัญญศิริพร(ไทย)
ให้เสียงโดย: ไม นากาฮาระ(ญี่ปุ่น) / ศันสนีย์ ติณห์กีรดีศ(ไทย)
ให้เสียงโดย: โนบูฮิโกะ โอกาโมโตะ(ญี่ปุ่น) / คมสรร รัตนากรบดี(ไทย)
ให้เสียงโดย: อายูมุ มูราเซะ(ญี่ปุุ่น) / ปัญญ ปัญญศิริพร(ไทย)
ให้เสียงโดย: ไอ คากูมะ(ญี่ปุ่น) / ธันวา ภักดีอำนาจ(ไทย)
ให้เสียงโดย: รินะ ฮิดากะ(ญี่ปุ่น) / ธันวา ภักดีอำนาจ(ไทย)
ให้เสียงโดย: นาโอะ โทยามะ
ให้เสียงโดย: คาซูฮิโกะ อิโนอูเอะ
ให้เสียงโดย: ยูกะ อิงูจิ
คณะกรรมการโอลิมปิกเชโกสโลวาเกีย

คณะกรรมการโอลิมปิกเชโกสโลวาเกีย (Czech และ ; ČSOV) เป็นองค์กรไม่แสวงหาผลกำไรซึ่งเป็นตัวแทนของนักกีฬาจากประเทศเชโกสโลวาเกียในคณะกรรมการโอลิมปิกสากล ČSOV ได้ดูแลจัดการผู้แทนของเชโกสโลวาเกียในการแข่งขันกีฬาโอลิมปิกฤดูร้อน และ ฤดูหนาว 
ก่อตั้งขึ้นในกรุงปราก ในปี ค.ศ. 1919 และเข้ามาแทนที่คณะกรรมการโอลิมปิกเช็กในสมาคมคณะกรรมการโอลิมปิกแห่งชาติ ในช่วงการล่มสลายของเชโกสโลวาเกีย คณะกรรมการโอลิมปิกเช็กได้รับการก่อตั้งขึ้นใหม่ภายใต้ชื่อเดิม และได้มีการก่อตั้งคณะกรรมการโอลิมปิกและกีฬาสโลวัก ในปี ค.ศ. 1992
คณะกรรมการโอลิมปิกแห่งชาติสาธารณรัฐประชาธิปไตยเยอรมนี

คณะกรรมการโอลิมปิกแห่งชาติสาธารณรัฐประชาธิปไตยเยอรมนี  เป็นองค์กรไม่แสวงหาผลกำไรซึ่งเป็นตัวแทนของนักกีฬาจากประเทศ เยอรมนีตะวันออกในคณะกรรมการโอลิมปิกสากล คณะกรรมการโอลิมปิกแห่งชาติสาธารณรัฐประชาธิปไตยเยอรมนีมีหน้าที่จัดการดูแลตัวแทนของเยอรมนีตะวันออกในการแข่งขันกีฬาโอลิมปิกฤดูร้อน และ ฤดูหนาว
คุมะ คุมะ คุมะ แบร์

คุมะ คุมะ คุมะ แบร์ (; โรมาจิ: "Kuma Kuma Kuma Beā") เป็นซีรีส์ไลต์โนเวลญี่ปุ่น เขียนโดยคูมานาโนะ และวาดภาพประกอบโดย 029 เริ่มเผยแพร่ออนไลน์ในเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรในปี พ.ศ. 2557 ภายหลังสำนักพิมพ์ชูฟุ โตะ เซคัตสึ ชะได้รับลิขสิทธิ์ตีพิมพ์เป็นหนังสือไลต์โนเวลในเครือ PASH! Books ตั้งแต่เดือนพฤษภาคม พ.ศ. 2558 วางจำหน่ายถึงเล่มที่ 19 ไลต์โนเวลมีลิขสิทธิ์ในประเทศไทยโดยสำนักพิมพ์กวีบุ๊ค
มังงะดัดแปลงวาดภาพโดย Sergei เผยแพร่ออนไลน์ผ่านเว็บไซต์ Comic PASH! ของสำนักพิมพ์ชูฟุ โตะ เซคัตสึ ชะตั้งแต่ปี พ.ศ. 2561 และรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 8 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะดัดแปลงผลิตโดยสตูดิโออีเอ็มทีสแควด์ ออกอากาศตั้งแต่เดือนตุลาคมถึงธันวาคม พ.ศ. 2563 ซีรีส์อนิเมะฤดูกาลที่สองชื่อเรื่อง "คุมะ คุมะ คุมะ แบร์ พันช์" เริ่มออกอากาศในเดือนเมษายนถึงมิถุนายน พ.ศ. 2566 
เนื้อเรื่อง.
ยูนะเป็นเด็กสาววัยรุ่นขี้เบื่อที่ใช้เวลากับการเป็นนีตและใช้ชีวิตด้วยเงินที่เธอหาได้จากตลาดหุ้นแม้จะถูกพ่อแม่พร่ำบ่น ในขณะที่เล่นเกมออนไลน์มุมมองบุคคลที่หนึ่งที่เธอชื่นชอบอย่าง World Fantasy Online ยูนะก็ได้รับชุดหมีน่าอายเป็นของขวัญสำหรับการเล่นมายาวนาน ผู้ดูแลระบบของเกมกลับกลายเป็นพระเจ้าในโลกของเกมและได้ส่งยูนะมายังโลกดังกล่าวในชุดหมีโดยไม่มีการเตือนล่วงหน้า
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: ยูเมะ มิยาโมโตะ
ให้เสียงโดย: Saki Ichimura
ให้เสียงโดย: Yuiko Tatsumi
ให้เสียงโดย: ลินน์
ให้เสียงโดย: คานะ อาซูมิ
ให้เสียงโดย: ฮินะ คิโนะ
ให้เสียงโดย: โซระ โทกูอิ
ให้เสียงโดย: Hiromichi Tezuka
คณะกรรมการโอลิมปิกเซอร์เบียและมอนเตเนโกร

คณะกรรมการโอลิมปิกเซอร์เบียและมอนเตเนโกร (/ "Olimpijski komitet Srbije i Crne Gore") เป็นองค์กรไม่แสวงหาผลกำไรที่เป็นตัวแทนของนักกีฬาจากประเทศเซอร์เบียและมอนเตเนโกรในคณะกรรมการโอลิมปิกสากล ก่อตั้งขึ้นในปี ค.ศ. 1992 ซึ่งเป็นคณะกรรมการโอลิมปิกของสหพันธ์สาธารณรัฐยูโกสลาเวียที่ตั้งขึ้นใหม่ (ประกอบด้วยเซอร์เบียและมอนเตเนโกรในปี ค.ศ. 1992) ยังคงใช้ชื่อว่า คณะกรรมการโอลิมปิกยูโกสลาเวีย ซึ่งเป็นของคณะกรรมการของประเทศก่อนหน้านี้คือ สหพันธ์สาธารณรัฐสังคมนิยมยูโกสลาเวีย ในปี ค.ศ. 2003 ประเทศสหพันธ์สาธารณรัฐยูโกสลาเวียเปลี่ยนชื่อเป็นเซอร์เบียและมอนเตเนโกร ซึ่งตามมาด้วยการเปลี่ยนชื่อของคณะกรรมการโอลิมปิก โดยเปลี่ยนชื่อเป็น คณะกรรมการโอลิมปิกเซอร์เบียและมอนเตเนโกร
ในระหว่างการล่มสลายของสหภาพรัฐเซอร์เบียและมอนเตเนโกรหลังจากการลงประชามติแยกตัวเป็นเอกราชของมอนเตเนโกร ในปี ค.ศ. 2006 คณะกรรมการโอลิมปิกมอนเตเนโกรก็ได้ก่อตั้งขึ้น และคณะกรรมการโอลิมปิกเซอร์เบียได้รับการบูรณะเป็น ผู้สืบทอดทางกฎหมายของคณะกรรมการโอลิมปิกเซอร์เบียและมอนเตเนโกร
คณะกรรมการโอลิมปิกโซเวียต

คณะกรรมการโอลิมปิกแห่งชาติสหภาพสาธารณรัฐสังคมนิยมโซเวียต  เป็นองค์กรที่ได้รับทุนสนับสนุนจากรัฐบาลซึ่งเป็นตัวแทนของสหภาพโซเวียตในคณะกรรมการโอลิมปิกสากล คณะกรรมการโอลิมปิกแห่งชาติสหภาพโซเวียตมีหน้าที่ดูแลจัดการการมีส่วนร่วมของโซเวียตในการแข่งขันกีฬาโอลิมปิกฤดูร้อนและฤดูหนาว คณะกรรมการโอลิมปิกสากลรับรองคณะกรรมการโอลิมปิกแห่งชาติสหภาพโซเวียตเมื่อวันที่ 7 พฤษภาคม พ.ศ. 2494 ในการประชุมไอโอซีครั้งที่ 45 ก่อนปี ค.ศ. 1950 สหภาพโซเวียตถูกห้ามในระดับสากลเนื่องจากการรัฐประหารของกลุ่มบอลเชวิคหัวรุนแรง (การปฏิวัติเดือนตุลาคม) และ เรดเทอเรอร์
คณะกรรมการโอลิมปิกยูโกสลาเวีย

คณะกรรมการโอลิมปิกยูโกสลาเวีย (;) เป็นองค์กรไม่แสวงหาผลกำไรที่เป็นตัวแทนของนักกีฬายูโกสลาเวียในคณะกรรมการโอลิมปิกสากล คณะกรรมการโอลิมปิกยูโกสลาเวียเป็นผู้ดูแลจัดการผู้แทนของยูโกสลาเวียในการแข่งขันกีฬาโอลิมปิกฤดูร้อน และ ฤดูหนาว
ก่อตั้งขึ้นในซาเกร็บ ในปี ค.ศ. 1919 (ได้รับการยอมรับจากไอโอซีในปี ค.ศ. 1920) ในชื่อ "Jugoslavenski olimpijski odbor" ก่อนที่จะย้ายไปที่ เบลเกรด ในปี ค.ศ. 1927 และแทนที่คณะกรรมการโอลิมปิกเซอร์เบียในสมาคมคณะกรรมการโอลิมปิกแห่งชาติ ในช่วงการล่มสลายของยูโกสลาเวีย มีการจัดตั้งคณะกรรมการชุดใหม่ขึ้นหลายชุด ในขณะที่คณะกรรมการของสหพันธ์สาธารณรัฐยูโกสลาเวียที่ตั้งขึ้นใหม่ (ประกอบด้วยเซอร์เบียและมอนเตเนโกรในปี ค.ศ. 1992) ยังคงใช้ชื่อเดิมคือคณะกรรมการโอลิมปิกยูโกสลาเวีย จนกว่าจะมีการเปลี่ยนชื่อของประเทศในปี ค.ศ. 2003 จากสหพันธ์สาธารณรัฐยูโกสลาเวียเป็นเซอร์เบียและมอนเตเนโกร ซึ่งเปลี่ยนชื่อเป็นคณะกรรมการโอลิมปิกแห่งเซอร์เบียและมอนเตเนโกร
สมาคมกีฬาเกาะนีวเว

สมาคมกีฬาเกาะนีวเว  เป็นคณะกรรมการโอลิมปิกแห่งชาติที่ยังไม่ได้รับการรับรอง และเป็นสมาชิกสมทบของคณะกรรมการโอลิมปิกแห่งชาติโอเชียเนีย องค์กรนี้เป็นสหพันธ์แห่งชาติสำหรับกีฬาทั้งหมดภายในประเทศนีวเวและเป็นตัวแทนของประเทศในการแข่งขันกีฬาเครือจักรภพ โดยเปิดตัวที่แมนเชสเตอร์ 2002 นอกจากนี้ สมาคมยังจัดให้มีการเข้าร่วมของประเทศในการแข่งขัน กีฬาเครือจักรภพเยาวชน เป็นผู้ลงนามในองค์กรต่อต้านการใช้สารต้องห้ามโลก
ในระหว่างการแข่งขันแปซิฟิกเกมส์ 2015 ประเทศนี้ได้รับเหรียญเงินจากรายการลอว์นโบว์ลหญิง และ รายการเพาะกาย ประเภทบุคคลชาย รุ่นน้ำหนัก +100 กิโลกรัม
กีฬามหาวิทยาลัยโลกฤดูร้อน 2025

กีฬามหาวิทยาลัยโลกฤดูร้อน 2025 (/ Universiade), กีฬามหาวิทยาลัยโลกฤดูร้อน ครั้งที่ 32  และรู้จักกันทั่วไปในชื่อ กีฬามหาวิทยาลัยโลกฤดูร้อน ไรน์-รูห์ร 2025  เป็นการแข่งขันครั้งที่ 32 ของกีฬามหาวิทยาลัยโลกฤดูร้อน มีกำหนดจะจัดขึ้นตั้งแต่วันที่ 16 ถึง 27 กรกฎาคม ค.ศ. 2025 ในภูมิภาคไรน์-รูห์รของประเทศเยอรมนี
ชนิดกีฬา.
ไรน์-รูห์รได้เสนอกีฬาวอลเลย์บอลชายหาด เรือพาย และบาสเก็ตบอล 3x3 เป็นกีฬาทางเลือกแล้ว จะมีการแข่งขันทั้งหมด 18 ชนิดกีฬา (กีฬาหลัก 15 ชนิดและกีฬาทางเลือก 3 ชนิด)
<templatestyles src="Div col/styles.css"/>
กีฬามหาวิทยาลัยโลกฤดูหนาว 2025

กีฬามหาวิทยาลัยโลกฤดูหนาว 2025  หรือที่เรียกอย่างไม่เป็นทางการว่า กีฬามหาวิทยาลัยโลกฤดูหนาว ครั้งที่ 32  และรู้จักกันทั่วไปในชื่อ โตริโน 2025 เป็นการแข่งขันกีฬาหลายประเภทระดับนานาชาติ กำหนดแข่งขันตั้งแต่วันที่ 13 ถึง 23 มกราคม พ.ศ. 2568 ในเมืองตูริน ประเทศอิตาลี เมืองหลวงของแคว้นปีเอมอนเตสได้รับการยืนยันให้เป็นเมืองเจ้าภาพสำหรับการแข่งขันเมื่อวันที่ 15 พฤษภาคม ค.ศ. 2021 ครั้งนี้จะเป็นครั้งที่ 12 ในประวัติศาสตร์ที่การแข่งขันกีฬามหาวิทยาลัยโลกจะจัดขึ้นในประเทศอิตาลีหลังจากจัดแข่งขันฤดูหนาวมาแล้ว 7 ครั้งต่อจากกีฬามหาวิทยาลัยโลกฤดูหนาวครั้งล่าสุดที่เมืองเทรติโนในปี ค.ศ. 2013
การคัดเลือกเจ้าภาพ.
เมื่อวันที่ 6 กรกฎาคม ค.ศ. 2020 ตัวแทนจากเมืองตูริน, แคว้นปีเอมอนต์, มหาวิทยาลัยตูริน, โปลีเทคนิคแห่งตูริน, ซียูเอสตูริน, อีดีไอเอสยู และ มหาวิทยาลัยอีสต์ปีเอมอน ประกาศอย่างเป็นทางการว่าจะสมัครเป็นเจ้าภาพการแข่งขันในปี ค.ศ. 2025
อัศฮาบุรร็อส

อัศฮาบุรร็อส  หรือที่เรียกว่า ชาวบ่อน้ำ หรือ ชาวอัรร็อส เป็นกลุ่มชนชาวอาหรับโบราณที่ได้รับการกล่าวถึงในอัลกุรอาน อัลกุรอานให้ข้อมูลเล็กน้อยเกี่ยวกับพวกเขานอกเหนือจากรายชื่อชุมชนอื่น ๆ รวมทั้งอ๊าด, ษะมูด, กลุ่มชนของนบีนูห์ และอัลกุรอานได้รวมกลุ่มชุมชนเหล่านี้เข้าด้วยกันเป็นประชาชาติที่หลงผิดและพินาศเพราะบาปของพวกเขา นักวิชาการมุสลิมเล่าว่า อัศฮาบุรร็อสเป็นชุมชนในภูมิภาคของอาเซอร์ไบจาน รากความหมายของ "ร็อส" คือบ่อน้ำ แต่นักวิชาการบางคนระบุว่า "ร็อส" เป็นชื่อของแม่น้ำหรือเมืองนั่นเอง มีการสันนิษฐานว่าแม่น้ำอารัสในปัจจุบันคืออัรร็อส
อีกทฤษฎีหนึ่งที่พบได้น้อยคือ อัศฮาบุรร็อสเป็นอารยธรรมลุ่มแม่น้ำสินธุ โดย "ร็อส" แปลว่า "บ่อน้ำ" "ริมร่องน้ำ" หรือ "ร่องน้ำ" หมายถึง ณ สถานที่ที่มีบ่อน้ำมาก ปัจจุบันนี้ เราทราบดีว่าที่โมเฮนโจ-ดาโรมีบ่อน้ำประมาณ 700 บ่อ ณ จุดสูงสุดของอารยธรรมของพวกเขา ประมาณการที่คล้ายกัน เมืองโบราณฮารอบาที่มี 300 บ่อ เช่นเดียวกันกับโธฬาวีราซึ่งมีการสร้างคูน้ำมากมายเพื่อเก็บกักน้ำ ชาวอาหรับบางคนเรียกชาวสินธุว่าเป็นอัศฮาบุรร็อส
การตัฟซีร.
วรรณกรรมอิสลามอื่น ๆ ให้ข้อมูลเพียงเล็กน้อยเกี่ยวกับสถานที่หรือผู้คนในชุมชนนี้ อย่างไรก็ตาม อิบน์ กะษีร กล่าวในกิเศาะศุล อัมบิยาอ์ ว่านบีที่พระองค์อัลลอฮ์ทรงส่งไปยังพวกเขา โดยท่านมีนามว่า ฮันเซาะละฮ์ บุตรศ็อฟวาน นักตัฟซีรบรรยายว่าผู้คนในชุมชนนี้โยนนบีท่านนี้ลงไปในบ่อน้ำ โดยมีบางเรื่องราวที่เล่าว่าเขาเสียชีวิตในบ่อน้ำนั้น และบางเรื่องราวก็เล่าว่าเขารอดชีวิตมาได้ แต่พวกอัศฮาบุรร็อสก็ถูกอัลลอฮ์ทรงทำลายอยู่ดี
วัดปู่บัว

วัดปู่บัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอเมืองสุพรรณบุรี จังหวัดสุพรรณบุรี
ตามประวัติเล่าสืบต่อมาว่า เดิมชื่อ วัดปลูกบัว ต่อมาเรียกเพี้ยนเป็น วัดปู่บัว เล่าเพิ่มเติมว่าเป็นวัดหนึ่งในเส้นทางประวัติศาสตร์ ตามตำนานสมเด็จพระนเรศวรมหาราช ว่าเคยเป็นสถานที่ปลูกบัวเพื่อขอขมาดวงวิญญานของเหล่าทหารที่เข้าร่วมสู้รบในสงครามยุทธหัตถีที่ทรงมีต่อพระมหาอุปราชาแห่งพม่า เมื่อพ.ศ. 2134 กรมศิลปากรได้ประกาศให้วัดปู่บัวขึ้นทะเบียนเป็นโบราณสถานแห่งชาติในราชกิจจานุเบกษา เล่ม 52 ตอนที่ 75 วันที่ 8 มีนาคม พ.ศ. 2478 โดยตั้งวัดเมื่อ พ.ศ. 2476 ได้รับพระราชทานวิสุงคามสีมาเมื่อ พ.ศ. 2489
สถานที่ตั้งวัดอยู่นอกกำแพงเมืองสุพรรณบุรีและอยู่ฝั่งตะวันออกของแม่น้ำสุพรรณบุรี พบพระพุทธรูปหินทรายนาคปรกศิลปะบายน จำนวน 32 องค์จากใต้พื้นดิน และพบลานทอง 1 แผ่น ลักษณะศิลปกรรมของโบราณสถานสันนิษฐานว่าสร้างมาตั้งแต่สมัยต้นกรุงรัตนโกสินทร์ และพบหลักฐานชิ้นส่วนภาชนะดินเผา เตาเผาภาชนะดินเผาโบราณ ทำให้สันนิษฐานว่าบริเวณนี้น่าจะเคยเป็นที่ตั้งของชุมชนโบราณ
โบราณสถานมีเจดีย์ทรงสี่เหลี่ยม องค์เจดีย์หันหน้าไปทางแม่น้ำสุพรรณุบรี ด้านตะวันตกมีซุ้มเปิดเข้าสู่ห้องภายในองค์เจดีย์ ส่วนยอดเป็นบัวโถ เป็นเจดีย์สกุลช่างอู่ทองตั้งอยู่ด้านหลังวัดใกล้แม่น้ำ เจดีย์รายตั้งอยู่ด้านหน้าของเจดีย์ประธาน แบ่งได้เป็น 2 รูปแบบ คือ เจดีย์มณฑปยอดระฆัง และเจดีย์ทรงระฆังเหลี่ยมย่อมุมไม้สิบสอง
วัดมีอุโบสถสร้างเมื่อ พ.ศ. 2488 ขนาด 5 ห้อง กว้าง 8.50 เมตร ยาว 24 เมตร ภายในมีภาพพุทธประวัติใส่กรอบประดับอยู่ และยังเป็นประดิษฐานพระประธานประจำอุโบสถ ปางมารวิชัย ขนาดหน้าตักกว้าง 79 นิ้ว เนื้อศิลาแลง มีอายุประมาณ 200 ปี เป็นพระพุทธรูปที่ย้ายมาจากวัดเสือที่อยู่ทางทิศใต้วัดปู่บัว เป็นพระประธานที่ประดิษฐานมาแล้ว 3 อุโบสถ จึงเรียกกันว่า "หลวงพ่อสามโบสถ์"
ลำดับเจ้าอาวาส.
ลำดับเจ้าอาวาสวัดปู่บัว เท่าที่พบข้อมูล
มิกซ์

มิกซ์ (MIX) เป็นซีรีส์มังงะญี่ปุ่นธีมกีฬาเบสบอล แต่งเรื่องและวาดภาพโดยมิตสึรุ อาดาจิ เป็นภาคต่อของ "ทัช" ตีพิมพ์ในนิตยสาร"โชเน็งซันเดย์รายเดือน " นิตยสารมังงะแนว"โชเน็ง"ของสำนักพิมพ์โชงากูกังตั้งแต่เดือนพฤษภาคม พ.ศ. 2555 และรวบรวมตีพิมพ์เป็นหนังสือมังงะรวมเล่ม("ทังโกบง") ถึงเล่มที่ 20 เมื่อเดือนกุมภาพันธ์ พ.ศ. 2566 มังงะมีลิขสิทธิ์ในประเทศไทยโดยสำนักพิมพ์วิบูลย์กิจ ซีรีส์อนิเมะโทรทัศน์ 24 ตอน ผลิตโดยสตูดิโอ โอแอลเอ็ม ออกอากาศตั้งแต่เดือนเมษายนถึงกันยายน พ.ศ. 2562 ฤดูกาลที่สองออกอากาศตั้งแต่เดือนเมษายน พ.ศ. 2566
ให้เสียงโดย: Yuki Kaji
ให้เสียงโดย: Yuma Uchida
ให้เสียงโดย: Maaya Uchida
ให้เสียงโดย: Wataru Takagi
ให้เสียงโดย: Kikuko Inoue
ให้เสียงโดย: Noriko Hidaka (young), Nobuaki Kanemitsu (adult)
ให้เสียงโดย: Kana Hanazawa
ให้เสียงโดย: Taiten Kusunoki
ให้เสียงโดย: Tsuguo Mogami
ให้เสียงโดย: Koutaro Nishiyama
ให้เสียงโดย: Mariya Ise
ให้เสียงโดย: Daiki Kobayashi
ให้เสียงโดย: Jun Konno
ให้เสียงโดย: Nobuaki Kanemitsu
ให้เสียงโดย: Hiroki Yasumoto
ให้เสียงโดย: Kazuaki Itō
ให้เสียงโดย: Tōru Nara]
ให้เสียงโดย: Ryūsei Nakao
ให้เสียงโดย: Daichi Endō
ให้เสียงโดย: Tatsuhisa Suzuki
ให้เสียงโดย: Orion Pitts
ให้เสียงโดย: Noriko Hidaka
มายโฮมฮีโร่

มายโฮมฮีโร่ (; โรมาจิ: "Mai Hōmu Hīrō") เป็นซีรีส์มังงะญี่ปุ่น แต่งเรื่องโดยนาโอกิ ยามากาวะ และวาดภาพโดยมาซาชิ อาซากิ ตีพิมพ์ในนิตยสาร"ยังแมกกาซีนรายสัปดาห์" นิตยสารมังงะแนว"เซเน็ง"ของสำนักพิมพ์โคดันชะตั้งแต่เดือนพฤษภาคม พ.ศ. 2560 มังงะมีลิขสิทธิ์ในประเทศไทยโดยสำนักพิมพ์วิบูลย์กิจ ซีรีส์อนิเมะโทรทัศน์ดัดแปลงสร้างโดยสตูดิโอเทซูกะโปรดักชัน ออกอากาศตั้งแต่เดือนเมษายนถึงมิถุนายน พ.ศ. 2566
ให้เสียงโดย: จุนอิจิ ซูวาเบะ
ให้เสียงโดย: ซายากะ โอฮาระ
ให้เสียงโดย: ชิฮิโระ ชิราตะ
ให้เสียงโดย: เค็นโตะ อิโต
ให้เสียงโดย: ชินอิจิโร มิกิ
ให้เสียงโดย: เคตะ ทาดะ
ให้เสียงโดย: รูมิ โอกูโบะ
ให้เสียงโดย: อากิโอะ โอตสึกะ
เธอผู้อันตรายต่อใจผม

เธอผู้อันตรายต่อใจผม (ญี่ปุ่น: 僕の心のヤバイやつ, โรมาจิ: Boku no Kokoro no Yabai Yatsu) เป็นซีรีส์มังงะญี่ปุ่น แต่งเรื่องและวาดภาพโดยโนริโอะ ซากูราอิ เริ่มตีพิมพ์ในนิตยสาร"โชเน็งแชมเปียนรายสัปดาห์"ในเดือนมีนาคม พ.ศ. 2561 แล้วย้ายไปตีพิมพ์ในนิตยสาร"แชมเปียนครอส" ก่อนจะย้ายอีกครั้งไปตีพิมพ์ในนิตยสาร"มังงะครอส" และรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 7 ซีรีส์อนิเมะโทรทัศน์ดัดแปลงสร้างโดยสตูดิโอชินเอแอนิเมชัน ออกอากาศตั้งแต่เดือนเมษายนถึงมิถุนายน พ.ศ. 2566 ฤดูกาลที่ 2 ออกอากาศตั้งแต่เดือนมกราคมถึงมีนาคม พ.ศ. 2567
ให้เสียงโดย: ชุง โฮริเอะ
ให้เสียงโดย: ฮินะ โยมิยะ
ให้เสียงโดย: อายากะ อาซาอิ
ให้เสียงโดย: เมงูมิ ฮัง
ให้เสียงโดย: อัตสึมิ ทาเนซากิ
ให้เสียงโดย: โนบูฮิโกะ โอกาโมโตะ
ให้เสียงโดย: เก็น ซาโต้
ให้เสียงโดย: จุน ฟุกุชิมะ
ให้เสียงโดย: อากิ โทโยซากิ
ให้เสียงโดย: ยูการิ ทามูระ
ให้เสียงโดย: โนบูนางะ ชิมาซากิ
ให้เสียงโดย: ยู เซริซาวะ
ให้เสียงโดย: เค็นจิ โนมูระ
ให้เสียงโดย: มาโดกะ อาซาฮินะ
ให้เสียงโดย: ยูโกะ มินางูจิ
ให้เสียงโดย: จินามิ นิชิมุระ
ให้เสียงโดย: เรนะ อูเอดะ
ให้เสียงโดย: ยูกะ อิงูจิ
ให้เสียงโดย: ริโอะ สึจิยะ
ให้เสียงโดย: คาโอริ นาซูกะ
แอร์โค ดีเอช.1

แอร์โค ดีเอช.1  เป็นเครื่องบินปีกสองชั้นทางการทหารรุ่นแรกของอังกฤษ ซึ่งขับโดย Royal Flying Corps ในช่วงสงครามโลกครั้งที่ 1 เมื่อโรงไฟฟ้าได้รับการออกแบบที่เพียงพอ เครื่องบินก็ล้าสมัย ในฐานะที่เป็นเครื่องบินประจำการ และตัวอย่างบางส่วนของเครื่องบินก็ได้ส่งไปที่เขตตะวันออกกลาง และทำหน้าที่เป็นเครื่องบินฝึกและเครื่องบินรบป้องกันบ้านเมือง
ดีมอนฟรอนต์

ดีมอนฟรอนต์  เป็นเกมอาร์เคดแนวรันแอนด์กันเลื่อนด้านข้างที่ได้รับการเปิดตัวใน ค.ศ. 2002 โดยอินเตอร์เนชันแนลเกมส์ซิสเตม ซึ่งเกมนี้มีคุณสมบัติหลายอย่างแบบเดียวกับซีรีส์"เมทัลสลัก"
และในเดือนเมษายน ค.ศ. 2023 ทางไอจีเอสได้เปิดตัว"ไอจีเอส คลาสสิกอาร์เคดคอลเลกชัน" สำหรับนินเท็นโด สวิตช์ ซึ่งเป็นการรวบรวมเกมแปดเกมที่สร้างขึ้นสำหรับระบบโพลีเกมมาสเตอร์ของไอจีเอสในตอนแรก โดย"ดีมอนฟรอนต์"ได้รวมอยู่ในคอลเลกชันนี้
รูปแบบการเล่น.
เกมนี้รูปแบบการเล่นคล้ายกับ"เมทัลสลัก"และเกมรันแอนด์กันอื่น ๆ แต่ขาดยานพาหนะที่เป็นองค์ประกอบของ"เมทัลสลัก"
อย่างไรก็ตาม เกมนี้ยังมีคุณสมบัติพิเศษบางอย่าง โดยตัวละครแต่ละตัวในสี่ตัวจะนำสัตว์เลี้ยงมาด้วย ซึ่งสามารถส่งไปโจมตีศัตรูหรือใช้เป็นโล่ป้องกันได้ เกมนี้มีสามปุ่ม ได้แก่: ยิง, กระโดด และโล่ ซึ่งการกดปุ่มยิงค้างไว้นั้นเพื่อชาร์จสัตว์เลี้ยงของผู้เล่น และเมื่อปล่อยสัตว์เลี้ยงจะทำการโจมตีทำลายล้างอย่างต่อเนื่องเป็นเวลาสองสามวินาที ส่วนปุ่มโล่จะแปลงสัตว์เลี้ยงเป็นโล่ถาวร - จนกว่าผู้เล่นจะกดปุ่มอีกครั้งหรือได้รับความเสียหายมากพอที่จะหายไป ทั้งนี้ การโจมตีระยะประชิดและการโจมตีด้วยสัตว์เลี้ยงจะปล่อยหัวใจซึ่งช่วยเพิ่มพลังป้องกัน
ตัวละครของผู้เล่นประกอบด้วยเจก และซารา ซึ่งเป็นมนุษย์ธรรมดาสองคนจากโลก, ดร. เจ ซึ่งเป็นนักวิทยาศาสตร์ และมายา ซึ่งเป็นวานร โดยตัวละครทั้งหมดส่วนใหญ่เล่นได้เหมือนกัน
วัดดงสัก (จังหวัดกาญจนบุรี)

วัดดงสัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพงตึก อำเภอท่ามะกา จังหวัดกาญจนบุรี
วัดดงสักตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2545 แต่เดิมเป็นสำนักสงฆ์ ต่อมาชาวบ้านเห็นว่าไม่มีวัดสำหรับเป็นศูนย์กลางในการปฏิบัติศาสนกิจและประกอบพิธีกรรม และเป็นสถานที่ศึกษาเล่าเรียนของบุตรหลาน จึงได้ร่วมกันบริจาคที่ดินเพื่อสร้างวัดและจัดสร้างเสนาสนะขึ้น โดยนิมนต์พระจากอำเภอบางแพ จังหวัดราชบุรี มาเป็นเจ้าอาวาสรูปแรก โดยท่านได้นำพระพุทธรูปปูนปางมารวิชัยขนาด 14 นิ้ว มาด้วย แต่การเคลื่อนย้ายครั้งนี้ทำให้พระพุทธรูปเกิดรอยร้าวรอบองค์พระ เมื่อแกะปูนออกแล้ว ปรากฏว่าเนื้อพระพุทธรูปที่แท้จริงเป็นนวโลหะ ใต้ฐานมีแกนเหล็กยื่นออกมาเหมือนพระยอดธง ที่กลางฝ่าพระหัตถ์ซ้ายมีตราธรรมจักรเด่นชัด ภายหลังได้รับประทานนามจากสมเด็จพระสังฆราชเจ้า กรมหลวงวชิรญาณสังวรว่า "พระพุทธธรรมจักรประทาน"
ภายในวัดยังเป็นที่ตั้งของพิพิธภัณฑ์วัดดงสัก เป็นที่จัดเก็บโบราณวัตถุบางส่วนที่พบจากแหล่งโบราณสถานพงตึก ที่มีข้อสันนิษฐานว่า เคยเป็นเมืองโบราณรุ่งเรืองมากในสมัยทวารวดี อายุราวพุทธศตวรรษที่ 11–12 พบวัตถุโบราณสมัยทวารวดีจำนวนมาก เช่น ตะเกียงทองสำริดโรมัน พระพิมพ์ดินเผา พระนารายณ์สลักจากศิลา และพระพุทธรูป ฯลฯ
เคียวตัมบะ

เคียวตัมบะ  เป็นเมืองในอำเภอฟูนาอิ จังหวัดเกียวโต ประเทศญี่ปุ่น ข้อมูลเมื่อ ค.ศ. 2022 (2022)[ [update]] เมืองนี้มีประชากรประมาณ 13,195 คนใน 6188 ครัวเรือน และมีความหนาแน่นประชากรที่ 44 คนต่อตารางกิโลเมตร เมืองนี้มีพื้นที่ทั้งหมด โดยชื่อเมืองมาจากพยางค์แรกของ "เกียวโต" กับเมือง "ตัมบะ" ซึ่งเป็นชื่อของอดีตแคว้นตัมบะ
ประชากร.
จากข้อมูลสำมะโนญี่ปุ่น ประชากรในเคียวตัมบะเพิ่มขึ้นถึงจุดสูงสุดช่วง ค.ศ. 1950 และเริ่มลดลงนับตั้งแต่นั้นมา
พระยาพิชัยไอศวรรย์ (หยาง จิ้นจง)

พระยาพิชัยไอศวรรย์ ชื่อว่า หยาง จิ้นจง (楊進宗 พินอิน: "Yáng Jìnzōng") เป็นขุนนางและแม่ทัพผู้มีบทบาทในรัชสมัยสมเด็จพระเจ้าตากสินในสมัยกรุงธนบุรี
หยาง จิ้นจง เป็นพ่อค้าชาวจีนเดินเรือค้าขายระหว่างจีนและสยาม ปรากฏครั้งแรกเป็นผู้นำคณะทูตบรรณาการจากสยามอยุธยาไปยังจีนราชวงศ์ชิง ซึ่งเดินทางถึงกรุงปักกิ่งเมื่อเดือนพฤษภาคม พ.ศ. 2309 แต่ไม่สามารถเดินทางกลับสยามได้เนื่องจากกรุงศรีอยุธยากำลังถูกพม่าล้อมไว้อยู่ ในพ.ศ. 2310 หลังจากการเสียกรุงศรีอยุธยาครั้งที่สอง หยางจิ้นจงได้ให้การแก่ราชสำนักจีนว่า หากราชสำนักจีนต้องการติดต่อกับทางสยาม แนะนำให้ติดต่อผ่านทางผู่หลาน (普蘭 พินอิน: "Pǔ Lán" – เจ้าขรัวหลาน) เจ้าเมืองจันทบุรี หรือผ่านทางม่อซื่อหลินเจ้าเมืองบันทายมาศห่าเตียน เป็นเหตุให้ราชสำนักจีนส่งข้าหลวงมาสืบเหตุการณ์เกี่ยวกับสยามที่เมืองบันทายมาศ ในเดือนกันยายน พ.ศ. 2310 หยางจิ้นจงเดินทางมากับข้าหลวงราชสำนักจีนชื่อว่าสู่ฉวน (許全) เดินทางโดยเรือไปยังเมืองห่าเตียน แต่ทว่าเรือเจอพายุทำให้พลัดออกนอกเส้นทางไปจอดที่เมืองนครศรีธรรมราชแทน สู่ฉวนข้าหลวงของจีนล้มป่วยถึงแก่กรรมที่นครศรีธรรมราช
หยางจิ้นจงเข้ารับราชการที่กรุงธนบุรีประมาณพ.ศ. 2311 ในเดือนพฤศจิกายน พ.ศ. 2314 สงครามสยาม-เวียดนาม สมเด็จพระเจ้าตากสินเสด็จยกทัพเรือเข้าโจมตีเมืองบันทายมาศ โดยมีพระยาพิพิธ (เฉิน เหลียน) ผู้ว่าที่โกษาธิบดีเป็นแม่ทัพเรือ และมีพระยาพิชัยไอศวรรย์ (หยาง จิ้นจง) เป็นทัพหน้า เทียบกับเอกสารจีนซึ่งระบุว่า เจิ้นสินยกทัพตีเมืองห่าเตียนมีเฉินเหลียนเป็นแม่ทัพเรือและมีหยางจิ้นจงเป็นทัพหน้า พระยาพิชัยไอศวรรย์มีกองเรือกำลังพลจำนวน 1,686 คน ซึ่งเป็นกองเรือฝ่ายสยามที่มีกำลังพลมากที่สุดในสงครามครั้งนั้น มีพระราชโองการให้พระยาพิชัยไอศวรรย์แต่งสาส์นไปเจรจาเกลี่ยกล่อมหมักเทียนตื๊อเจ้าเมืองบันทายมาศ หลังจากที่ฝ่ายธนบุรียึดได้เมืองบันทายมาศแล้ว สมเด็จพระเจ้าตากสินมีพระราชโองการมอบหมายให้พระยาพิชัยไอศวรรย์ก่อกำแพงพระนครธนบุรี ในพ.ศ. 2314 เมื่อทรงแต่งตั้งให้พระยาพิพิธผู้ว่าราชการที่โกษาธิบดีเป็นพระยาราชาเศรษฐีเจ้าเมืองบันทายมาศคนใหม่แล้ว โปรดฯให้พระยาพิชัยไอศวรรย์ (หยาง จิ้นจง) มาว่าที่โกษาธิบดีแทนที่
สงครามบางแก้ว พ.ศ. 2317 ทัพพม่าจากด่านเจดีย์สามองค์ยกเข้ามาถึงบ้านภูมิแขวงเมืองนครไชยศรี สมเด็จพระเจ้าตากสินมีพระราชโองการให้พระยาพิชัยไอศวรรย์ (หยาง จิ้นจง) ผู้ว่าที่โกษาธิบดี ยกทัพจำนวน 1,000 คน ไปตีพม่าที่นครไชยศรี
พระยาพิชัยไอศวรรย์ (หยาง จิ้นจง) ซึ่งดำรงตำแหน่งว่าที่พระคลัง ถึงแก่กรรมเมื่อประมาณช่วงปลายปีพ.ศ. 2319 ในปีต่อมาพ.ศ. 2320 มีหมายรับสั่งพระราชโองการพระราชทานเพลิงศพพระเจ้าหลานเธอเจ้าเสง พระยาสุโขทัย (พระเชียงเงิน) และพระยาพิชัยไอศวรรย์ ที่วัดบางยี่เรือ ในเดือนสิบสอง โปรดฯให้ทำตามอย่างงานพระศพของกรมขุนอินทรพิทักษ์และเจ้านราสุริยวงศ์
แวมไพร์ในสวน

แวมไพร์ในสวน (ญี่ปุ่น: ヴァンパイア・イン・ザ・ガーデン, โรมาจิ: Vanpaia in za Gāden) เป็นซีรีส์อนิเมะออริจินอลเน็ตแอนิเมชัน ผลิตโดยวิตสตูดิโอ เดิมมีกำหนดฉายทางเน็ตฟลิกซ์ในปี พ.ศ. 2564 ภายหลังเลื่อนวันปล่อยฉายเป็นวันที่ 16 พฤษภาคม พ.ศ. 2565
#เปลี่ยนทาง 
เด็กสาวเผ่ามนุษย์
#เปลี่ยนทาง 
ราชินีแวมไพร์
#เปลี่ยนทาง 
เพื่อนสมัยเด็กและข้ารับใช้คนสนิทของฟีเน่
#เปลี่ยนทาง 
แม่ของโมโม่ 
#เปลี่ยนทาง
เซจิ โอซาวะ

เซจิ โอซาวะ  เป็นวาทยกรชาวญี่ปุ่นซึ่งมีชื่อเสียงจากการเป็นผู้อำนวยการเพลงให้แก่วงดุริยางค์ชั้นนำ อาทิ ซานฟรานซิสโกซิมโฟนี, โทรอนโตซิมโฟนีออร์เคสตรา, อุปรากรรัฐเวียนนา, บอสตันซิมโฟนีออร์เคสตรา ฯลฯ และยังเป็นสมาชิกกิตติมศักดิ์ของเบอร์ลินฟิลฮาร์มอนิกตั้งแต่ปี 2016
ประวัติ.
ภูมิหลัง.
เซจิ โอซาวะ เกิดเมื่อวันที่ 1 กันยายน ค.ศ. 1935 ในครอบครัวชาวญี่ปุ่นซึ่งประจำอยู่ในนครมุกเดน มณฑลเฟิ่งเทียน ประเทศแมนจู อันเป็นรัฐหุ่นเชิดของจักรวรรดิญี่ปุ่น ต่อมาในช่วงสงครามโลกครั้งที่สอง ครอบครัวก็เดินทางกลับญี่ปุ่นในปี 1944 โอซาวะในวันเก้าปีเริ่มเรียนเปียโนอย่างหนัก และงานเพลงของโยฮัน เซบัสทีอัน บัค ต่อมาภายหลังจบการศึกษาในระดับมัธยมปลาย โอซาวะก็ทำกระดูกนิ้วหักจำนวนสองนิ้วในการเล่นรักบี้ ส่งผลให้เขาไม่สามารถเรียนเปียโนอีกต่อไป
ฮิเดโอะ ไซโตะ อาจารย์ของโอซาวะ จึงพาเขาไปรับชมการแสดงเปียโนคอนแชร์โตหมายเลข 5 ของเบทโฮเฟิน การได้รับชมการแสดงในครั้งนั้นเป็นจุดเปลี่ยนสำคัญในชีวิตของโอซาวะ เขาเปลี่ยนจากสายทางนักดนตรีเข้าสู่สายทางวาทยกร เขาเข้าศึกษาที่วิทยาลัยการดนตรีโทโฮกะกุเอ็นในโตเกียว และจบการศึกษาในปี 1957
ความสำเร็จระดับสากล.
เกือบหนึ่งทศวรรษหลังจากเล่นกีฬาจนนิ้วหัก โอซาวะได้รับรางวัลชนะเลิศในการประกวดวาทยกรออร์เคสตรานานาชาติที่เมืองเบอซ็องซง ประเทศฝรั่งเศส ความสำเร็จในครั้งนี้นำไปสู่การถูกรับเชิญจากชาร์ล มุนช์ ผู้อำนวยการเพลงของบอสตันซิมโฟนีออร์เคสตรา ให้เขาเข้ามาฝึกหัดที่ศูนย์ดนตรีเบิร์กไชร์ รัฐแมสซาชูเซตส์ สหรัฐอเมริกา ซึ่งในเวลาไม่กี่ปีหลังมาอยู่ที่นี่ โอซาวะก็ได้รับรางวัลคูเซวิตสกีในฐานะวาทยกรฝึกหัดยอดเยี่ยม ซึ่งถือเป็นรางวัลระดับสูงสุดของสถาบัน
โอซาวะได้รับทุนการศึกษาจากแฮร์แบร์ท ฟ็อน คารายัน วาทยกรผู้ยิ่งใหญ่ของเยอรมนี เขาจึงย้ายไปพำนักในเบอร์ลินตะวันออก และแล้วโอซาวะภายใต้การอบรมของคารายัน ก็เป็นที่เข้าตาของเลนนาร์ด เบิร์นสไตน์ วาทยกรผู้ยิ่งใหญ่ของอเมริกา เขาได้รับแต่งตั้งจากเบิร์นสไตน์ให้เป็นวาทยกรผู้ช่วยของวงนิวยอร์กฟิลฮาร์มอนิกในปี 1961
สตาร์ชิปทรูเปอร์ส (แฟรนไชส์)

สตาร์ชิปทรูเปอร์ส  เป็นสื่อแฟรนไชส์นิยายวิทยาศาสตร์การทหารอเมริกันอิงตามนวนิยายชื่อเดียวกันในปี ค.ศ. 1959 โดย โรเบิร์ต เอ. ไฮน์ไลน์ และภาพยนตร์ดัดแปลงปี ค.ศ. 1997 โดยผู้เขียนบท เอ็ดเวิร์ด นอยไมเออร์ และผู้กำกับ พอล แวร์โฮเวน
ภาพยนตร์.
อนาคต.
ในเดือนธันวาคม ค.ศ. 2011 ผู้อำนวยการสร้างภาพยนตร์ นีล เอช. มอริตซ์ ได้ประกาศแผนการสร้างฉบับรีบูตของแฟรนไชส์ภาพยนตร์เรื่อง "สตาร์ชิปทรูเปอร์ส" ในเดือนพฤศจิกายน ค.ศ. 2016 โคลัมเบียและมอริตซ์ประกาศว่าทีมเขียนบทของมาร์ค สวิฟต์และ เดเมียน แชนนอน ได้ลงนามเพื่อเขียนบทภาพยนตร์แล้ว เวอร์โฮเวนแสดงความกังขาต่อการสร้างครั้งใหม่นี้ โดยเขาอ้างว่ามีรายงานว่าบทนั้นดัดแปลงมาจากนิยายแนวทหารฉบับดั้งเดิมในปี ค.ศ. 1959 มากเกินไป
วัดสนามช้าง

วัดสนามช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ดใต้ อำเภอบางคล้า จังหวัดฉะเชิงเทรา
วัดสนามช้างตั้งเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 9 กุมภาพันธ์ พ.ศ. 2504 หลวงพ่อถึก (พระครูประดิษฐ์สุตาคม) อดีตเจ้าอาวาสวัดสนามช้าง เจ้าคณะอำเภอบางคล้า ซึ่งเป็นที่เคารพศรัทธาของชาวบ้านและพุทธศาสนิกชนในอำเภอบางคล้า เมื่อ พ.ศ. 2509 ท่านส่งเสริมให้มีการบรรพชาสามเณรภาคฤดูร้อน และสร้างโรงเรียนวัดสนามช้างอีกด้วย โดยมีอาคารเรียนหลังแรกสร้างเมื่อ พ.ศ. 2481 (ปัจจุบันรื้อถอนไปแล้ว) ทั้งยังเป็นพระครูผู้นำในการรวบรวมทุนทรัพย์ เพื่อจัดสร้างอุโบสถ กุฏิ หอสวดมนต์ รวมทั้งศาสนสถาน ภายในวัดสนามช้างอีกมากมาย
ภายในวัดมีวิหารพระครูประดิษฐ์สุตาคม (หลวงพ่อถึก) ซึ่งภายในมีรูปปั้นของหลวงพ่อถึก
นูตคาโทน

<templatestyles src="Chembox/styles.css"/>
นูตคาโทน  เป็นสารประกอบอินทรีย์ประเภทเซสควิเทอร์พีนอยด์ (sesquiterpenoid) ที่พบตามธรรมชาติ และเป็นสารประกอบคีโทนชนิดอะโรมาติกที่สำคัญและมีราคาแพงที่สุดที่พบในผลเกรปฟรุต นอกจากนี้ยังพบในสิ่งมีชีวิตอื่น ๆ ด้วย
นูตคาโทนถูกสันนิษฐานว่าเป็นหนึ่งในองค์ประกอบหลักทางเคมีของกลิ่นและรสชาติของเกรปฟรุต ในสารที่มีความบริสุทธิ์สูงมักพบเป็นผลึกไม่มีสี ส่วนสารสกัดหยาบมีลักษณะเป็นของเหลวหนืดและมีสีเหลือง โดยปกตินูตคาโทนจะสกัดจากเกรปฟรุตผ่านกระบวนการออกซิเดชันทางเคมีหรือทางชีวเคมีของวาเลนซีน (Valencene) นูตคาโทนพบได้ในต้นสนซีดาร์เหลืองอะแลสกา เช่นเดียวกับในหญ้าแฝก
แหล่งกำเนิดตามธรรมชาติ.
นูตคาโทนถูกแยกได้จากเนื้อไม้สนซีดาร์ชนิดเหลืองอะแลสกา ("Callitropsis nootkatensis") ซึ่งชื่อสายพันธุ์ "nootkatensis" มาจากภาษาของชาวนู-ชา-นุลท์ (Nuu-Chah-Nulth) ซึ่งเป็นชนพื้นเมืองของแคนาดา (เดิมเรียกว่าชาวนูตคา (Nootka))
กลไกการออกฤทธิ์.
เช่นเดียวกับเทอร์พีนอยด์จากพืชชนิดอื่น ๆ นูตคาโทนกระตุ้นตัวรับออคโตพามีนประเภทแอดริเนอร์จิกชนิดแอลฟา 1 (PaOA1) ซึ่งในสัตว์ขาปล้องที่ไวต่อสารสื่อประสาทชนิดนี้จะเกิดอาการกระตุกของกล้ามเนื้ออย่างรุนแรง
การใช้งาน.
นูตคาโทนใช้เป็นสารแต่งกลิ่นสำหรับเครื่องดื่ม เป็นสารไล่แมลง และเป็นตัวบ่งชี้การสุกของผลไม้
มีการแสดงว่านูตคาโทนในรูปแบบสเปรย์เป็นยาไล่หรือยาฆ่าแมลงที่มีประสิทธิภาพสำหรับเห็บกวาง ("Ixodes scapularis") และเห็บโลนสตาร์ ("Amblyomma americanum") นอกจากนี้ยังเป็นสารไล่หรือฆ่าแมลงที่มีประสิทธิภาพสำหรับยุง และอาจไล่ตัวเรือด เหา และแมลงอื่นได้ นูตคาโทนเป็นสารกำจัดแมลงที่เป็นมิตรต่อสิ่งแวดล้อมเนื่องจากเป็นน้ำมันหอมระเหยที่ไม่ตกค้างในสิ่งแวดล้อม ได้รับการอนุมัติการใช้งานจากสำนักงานปกป้องสิ่งแวดล้อมสหรัฐ (EPA) ในวันที่ 10 สิงหาคม พ.ศ. 2563 ความสามารถในการไล่เห็บ ยุง และแมลงอื่น ๆ อาจอยู่ได้นานหลายชั่วโมง ตรงกันข้ามกับสารไล่แมลงที่ได้จากน้ำมันของพืชอื่น เช่น ตะไคร้หอม เปปเปอร์มินต์ และน้ำมันตะไคร้ นูตคาโทนไม่เป็นพิษต่อมนุษย์ เป็นวัตถุเจือปนอาหารที่ได้รับอนุมัติ และมักใช้ในอาหาร เครื่องสำอาง และยา
ศูนย์ควบคุมโรคติดต่อสหรัฐ (CDC) ได้อนุมัติสิทธิแก่สองบริษัทเพื่อผลิตเป็นยาไล่และยาฆ่าแมลง บริษัท Allylix (ปัจจุบันคือ Evolva) หนึ่งในบริษัทที่ได้รับใบอนุญาต ได้พัฒนากระบวนการหมักเอนไซม์ที่จะผลิตนูตคาโทนได้อย่างคุ้มค่ากว่ากระบวนการสกัดแบบเดิม
วัดตานีนรสโมสร

วัดตานีนรสโมสร เป็นพระอารามหลวงชั้นตรีชนิดสามัญ คณะสงฆ์ฝ่ายมหานิกาย ตั้งอยู่ริมแม่น้ำปัตตานีฝั่งตลาดเก่า ในตำบลอาเนาะรู อำเภอเมืองปัตตานี จังหวัดปัตตานี
ประวัติ.
วัดตานีนรสโมสร เดิมชื่อว่า วัดบางน้ำจืด แต่ประชาชนทั่วไปเรียกว่า วัดกลาง สร้างเมื่อประมาณ พ.ศ. 2395 แต่เดิมย้ายจากบริเวณเมืองเก่าที่บ้านนา ตำบลกรือเซะ อำเภอเมือง จังหวัดปัตตานี สีตะวันกรมการเมืองปัตตานี สร้างขึ้นเป็นที่ถือน้ำพระพิพัฒน์สัตยาประจำมณฑลปัตตานี
ในระยะแรกของการเริ่มสร้างวัดไม่มีถาวรวัตถุที่มั่นคง จนถึงปี พ.ศ. 2430 ทางคณะสงฆ์ได้มอบหมายให้พระครูธรรมโมลีวัดมัชฌิมาวาส จังหวัดสงขลา และคณะเดินทางมาจัดการปกครอง ซึ่งขณะนั้นเจ้าอธิการสุขเป็นเจ้าอาวาส ต่อมาพระบาทสมเด็จพระจุลจอมเกล้าเจ้าอยู่หัวเสด็จประพาสแหลมมลายู ทรงเห็นวัดนี้ทรุดโทรมมาก จึงทรงสละพระราชทรัพย์บูรณะปฏิสังขรณ์ตลอดจนพระราชทานสมณศักดิ์ให้เป็นพระครูพิพัฒน์สมณกิจและในปีนี้พระครูพิพัฒน์สมณกิจกับนางละนง แซ่เล่า ได้จัดสร้างพระอุโบสถเป็นศิลปะแบบจีน สถาปนาขึ้นเป็นวัดประจำเมือง มีชื่อใหม่ว่า "วัดตานีนรสโมสร" มีรูปตราพระเกี้ยวน้อยติดอยู่กับอุโบสถและศาลากลางหลังเก่า ซึ่งได้บูรณะใหม่ เมื่อ พ.ศ. 2480 
วัดตานีนรสโมสรตั้งวัดเมื่อ พ.ศ. 2413 ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 ได้รับยกฐานะเป็นพระอารามหลวงตั้งแต่วันที่ 4 กุมภาพันธ์ พ.ศ. 2509
อาคารเสนาสนะ.
อาคารเสนาสนะที่สำคัญ ได้แก่ พระอุโบสถกว้าง 9 เมตร ยาว 17 เมตร หน้าบันมีตราพระเกี้ยวกระหนกล้อมรอบ หน้าพระอุโบสถมีซุ้มประดิษฐานพุทธรูปปางมารวิชัย (ขนมต้ม) ศิลปะนครศรีธรรมราช หน้าตักกว้าง 50 เซนติเมต ภายในพระอุโบสถประดิษฐานพระประธานเป็นพระพุทธรูปปางมารวิชัย ศิลปะสมัยสุโขทัยหน้าตักกว้าง 1 เมตร มีพระพุทธรูปยืนปางห้ามญาติ ศิลปะสมัยอยุธยาหรือศิลปะลพบุรี สูง 2 เมตรและมีพระพุทธรูปยืนปางห้ามสมุทร ศิลปะทวารวดี สูง 2 เมตร และศาลาการเปรียญ กว้าง 16 เมตร ยาว 36 เมตร มีการบูรณะเมื่อ พ.ศ. 2554 หอระฆังศิลปะไทย กว้าง 4 เมตร สูง 1 เมตร ระฆังเป็นศิลปะอิสลาม
กองทัพหลวง

กองทัพหลวง  เป็นกองกำลังทหารไทย ตั้งแต่ศตวรรษที่ 13 ถึง ศตวรรษที่ 19 ในสมัยอาณาจักรสุโขทัย, อาณาจักรอยุธยา, อาณาจักรธนบุรี และ ช่วงต้นของอาณาจักรรัตนโกสินทร์ ตามลำดับ
คาริส วุชกิช

ฮาริส วุชกิช (เกิด 21 สิงหาคม พ.ศ. 2535) เป็นนักฟุตบอลชาวสโลวีเนีย ปัจจุบันลงเล่นในตำแหน่งกองหน้า
สโมสรอาชีพ.
บุรีรัมย์ ยูไนเต็ด.
วันที่ 7 ธันวาคม พ.ศ. 2565 วุชกิชได้ย้ายมาร่วมทีมบุรีรัมย์ ยูไนเต็ดอย่างเป็นทางการ โดยเขาจะสวมเสื้อหมายเลข 19 และจะได้ลงเล่นให้แก่สโมสรในเลกสองของไทยลีก ต่อมาในวันที่ 4 กุมภาพันธ์ พ.ศ. 2566 เขาทำประตูแรกในนามสโมสรในการแข่งขันไทยลีก ฤดูกาล 2565–66 ช่วยให้ทีมบุกไปเอาชนะบีจี ปทุม ยูไนเต็ดที่บีจีสเตเดียม 2–0 นับเป็นการเอาชนะบีจี ปทุมครั้งแรกในรอบ 8 นัด นับตั้งแต่เดือนมิถุนายน พ.ศ. 2561 ต่อมาในวันที่ 22 กุมภาพันธ์ การแข่งขันรีโว่ คัพ รอบก่อนรองชนะเลิศ เขาทำประตูช่วยให้ทีมบุกไปเอาชนะทรูแบงค็อก ยูไนเต็ดที่ทรูสเตเดียม 3–0 ผ่านเข้าสู่รอบรองชนะเลิศได้สำเร็จ
วันที่ 1 มีนาคม การแข่งขันช้าง เอฟเอคัพ 2565–66 รอบก่อนรองชนะเลิศ เขาทำสองประตูช่วยให้ทีมเปิดบ้านเอาชนะแพร่ ยูไนเต็ด 5–2 ผ่านเข้าสู่รอบรองชนะเลิศได้สำเร็จ ต่อมาในวันที่ 5 มีนาคม เขาทำประตูที่ 2 ในลีก ช่วยให้ทีมเปิดบ้านเอาชนะลำพูน วอร์ริเออร์ 2–0 ต่อมาในวันที่ 30 เมษายน เขาทำประตูที่ 3 ในลีก ในนัดที่ทีมเปิดบ้านแพ้การท่าเรือ 2–3 นับเป็นความพ่ายแพ้ในบ้านครั้งแรกของทีมในฤดูกาลนี้
 "ณ วันที่ 30 เมษายน 2566"
 "ณ วันที่ 30 มีนาคม 2564"
"ผลประตูจะแสดงของทีมชาติสโลวีเนียก่อน"
โกลเดนดิสก์อะวอดส์ ครั้งที่ 37

โกลเดนดิสก์อะวอดส์ ครั้งที่ 37 (เกาหลี: ; อาร์อาร์: "37th Goldeun diseukeu sisangsik") เป็นพิธีมอบรางวัลที่จัดขึ้นเมื่อวันที่ 7 มกราคม ค.ศ. 2023 และออกอากาศผ่านเครือข่ายโทรทัศน์และแพลตฟอร์มสตรีมมิ่งต่าง ๆ ในประเทศต่าง ๆ พิธีกรประจำพิธี ได้แก่ ซ็อง ซี-กย็อง, ฮี ดา-ฮี, นิชคุณ และ พัก โซ-ดัม
เกณฑ์.
เพลงและอัลบั้มทั้งหมดที่มีสิทธิ์ได้รับการเสนอชื่อจะต้องวางจำหน่ายระหว่างต้นเดือนพฤศจิกายน 2021 ถึงกลางเดือนพฤศจิกายน 2022 เพลงและอัลบั้มที่ไม่ได้รับการเสนอชื่อในครั้งที่ 36 เนื่องจากคาบเกี่ยวกับช่วงการนับจะถูกรวมอยู่ในครั้งนี้
ผู้ชนะและผู้ได้รับการเสนอชื่อ.
ผู้ชนะและผู้ได้รับการเสนอชื่อเรียงลำดับตามตัวอักษรภาษาอังกฤษ ผู้ชนะจะถูกระบุเป็นอันดับแรกและเน้นด้วยตัวตัวหนา
รางวัลหลัก.
รายชื่อผู้เข้าชิงยกเว้นดิจิทัลแดซัง (เพลงแห่งปี) และดิสก์แดซัง (อัลบั้มแห่งปี) ได้ประกาศเมื่อวันที่ 7 ธันวาคม 2022 ผ่านทางเว็บไซต์ทางการ ผู้เข้าชิงดิจิทัลแดซัง (เพลงแห่งปี) และดิสก์แดซัง (อัลบั้มแห่งปี) จะถูกเลือกจากผู้ชนะเพลงดิจิทัลบอนซัง และอัลบั้มบอนซัง รายชื่อผู้เข้าชิงรางวัล Most Popular Artist Award ประกาศผ่านติ๊กต็อกเมื่อวันที่ 20 ธันวาคม
หลายรางวัล.
ศิลปินที่ได้รับสามรางวัล
นักแสดง.
นักแสดงชุดแรกได้รับการประกาศในวันที่ 7 ธันวาคม ค.ศ. 2022 นักแสดงชุดที่สองและสามประกาศในวันที่ 14 ธันวาคม ค.ศ. 2022 และ 5 มกราคม ค.ศ. 2023 ตามลำดับ
โซลมิวสิกอะวอดส์ ครั้งที่ 32

โซลมิวสิกอะวอดส์ ครั้งที่ 32 (เกาหลี: ; อาร์อาร์: "32nd Seoul Gayo Daesang") เป็นพิธีมอบรางวัลที่จะมีขึ้นในวันที่ 19 มกราคม 2023 จัดโดยสปอตส์โซลและจะออกอากาศผ่าน U+Idol Live พิธีกรของพิธี คือ ชเว มิน-โฮ, มิจู และคิม อิล-จุง
เกณฑ์.
เพลงและอัลบั้มทั้งหมดที่มีสิทธิ์ได้รับการเสนอชื่อจะต้องเผยแพร่ตั้งแต่เดือนมกราคมถึงธันวาคม 2022
ผู้ชนะและผู้ได้รับการเสนอชื่อ.
รายชื่อผู้ชนะและผู้ได้รับการเสนอชื่อตามลำดับตัวอักษรภาษาอังกฤษ ผู้ชนะจะถูกระบุเป็นอันดับแรกและเน้นด้วยตัวหนา
รายชื่อผู้ได้รับการเสนอชื่อได้รับการประกาศเมื่อวันที่ 6 ธันวาคม 2022 ผ่านทางเว็บไซต์ทางการ เปิดโหวตทางแอปพลิเคชันมือถือโซลมิวสิกอะวอดส์ในวันที่ 6 ธันวาคม 2022 และมีกำหนดปิดในวันที่ 15 มกราคม 2023
หลายรางวัล.
ศิลปินต่อไปนี้ได้รับรางวัลตั้งแต่สามรางวัลขึ้นไป
ผู้นำเสนอ.
ประกาศรายชื่อผู้นำเสนอในวันที่ 9 มกราคม 2023
มินคินซุพะยา

สิริสุรัตนเทวี  เป็นที่รู้จักจากพระราชทินนาม มินคินซุพะยา  เป็นพระราชธิดาในพระเจ้ามินดง ประสูติแต่มะกเวมิบะยา และเป็นพระบรมวงศานุวงศ์ชั้นสูงของราชวงศ์โก้นบอง
พระประวัติ.
พระชนม์ชีพช่วงต้น.
มินคินซุพะยาประสูติในพระราชวังมัณฑะเลย์ เป็นพระราชธิดาในพระเจ้ามินดง ประสูติแต่มะกเวมิบะยา เดิมมีพระราชทินนามกินเมืองเลไกง์ (လယ်ကိုင်း) ก่อนเปลี่ยนไปกินเมืองมินคิน (မင်းခင်း) ในเดือนเมษายน ค.ศ. 1861 พระองค์เข้าพระราชพิธีเจาะพระกรรณ (နားထွင်းမင်္ဂလာ) เมื่อวันที่ 6 กุมภาพันธ์ ค.ศ. 1868 ตามธรรมเนียมพม่า
ต่อมาเมื่อพระเจ้าสีป่อขึ้นเสวยราชสมบัติกรุงพม่าสืบพระราชชนกแล้ว มินคินซุพะยาพร้อมด้วยเจ้านายฝ่ายในพระองค์อื่นเข้าร่วมในพระราชพิธีเพื่อแสดงความความจงรักภักดีต่อพระมหากษัตริย์ เมื่อวันที่ 18 พฤศจิกายน ค.ศ. 1878 และทรงร่วมในพระราชพิธีขึ้นพระอู่ (ပုခက်တင်မင်္ဂလာ) ของเจ้าหญิงเมียะพะยาจี พระราชธิดาพระองค์ใหญ่ในพระเจ้าสีป่อ กับพระนางศุภยาลัต เมื่อวันที่ 22 กุมภาพันธ์ ค.ศ. 1883
สิ้นพระชนม์.
22 เมษายน ค.ศ. 1883 มินคินซุพะยาทรงละเมิดกฎมนเทียรบาลฐานมีความสัมพันธ์ทางเพศกับงะตู (ငတု) หรือ ไอ้ตู ซึ่งเป็นชายสามัญชน ในวันถัดมาสมาชิกในครอบครัวของมินคินซุพะยาและบ่าวรับใช้ส่วนพระองค์ถูกส่งไปเป็นทาส ใช้แรงงานที่เจดีย์มานอองวาคินโกน (Man Aung Yadana Wakhingone Pagoda) ต่อมาในวันที่ 25 เมษายนปีเดียวกันนั้น หลวงพ่อได้เรียกร้องให้ปล่อยตัวบ่าวของมินคินซุพะยาเป็นอิสระ ส่วนมินคินซุพะยายังถูกจำสนมอยู่ในเขตพระตำหนักเพื่อรอคำพิพากษาต่อไป
มินคินซุพะยาถูกประหารชีวิตเมื่อเวลา 18.00 น. ของวันที่ 26 เมษายน ค.ศ. 1884
จิ้งจอกอหังการ

จิ้งจอกอหังการ เป็นนิยายกำลังภายในของกิมย้ง โดยนิยายเรื่องนี้ได้รับการตีพิมพ์ครั้งแรกในฮ่องกงในปี ค.ศ. 1960 ในนิตยสาร "Wuxia and History"  นิยายเรื่องนี้เป็นปฐมบทของจิ้งจอกภูเขาหิมะ ซึ่งเขียนขึ้นหนึ่งปีก่อนจิ้งจอกอหังการ
เนื้อเรื่อง.
เรื่องราวเกิดขึ้นในสมัยจักรพรรดิเฉียนหลงแห่งราชวงศ์ชิง พระเอกของเรื่อง หูเฟย เป็นจอมยุทธหนุ่มที่ได้รับการเลี้ยงดูโดย พ่อบ้านผิง ซึ่งเป็นพ่อบ้านของตระกูลหูหลังจากการตายของ หูอี้เตา พ่อของเขา ขณะที่เดินทางผจญภัยไปทั่วดินแดน หูเฟยได้พบกับ เฟิ่งเทียนหนาน วายร้ายผู้โหดเหี้ยม และต้องการฆ่าเพื่อทวงความยุติธรรมให้กับผู้ที่ตกเป็นเหยื่อ เขายังได้พบกับหญิงสาวชื่อ ยฺเหวียนจื่ออี้ ซึ่งแสดงความรักต่อเขา เธอห้ามไม่ให้หูเฟยฆ่าเฟิ่งเทียนหนานทุกครั้งที่เขาใกล้จะฆ่าเฟิ่งเทียนหนาน
จากสิ่งที่พ่อบ้านผิงบอกเขาก่อนตาย หูเฟย เชื่อว่า เหมียวเหรินเฟิ่ง ต้องรับผิดชอบต่อการตายของพ่อของเขา เขาละเว้นจากการฆ่าเหมียวเหรินเฟิ่ง หลังจากพบเขาเพราะเหมียวเหรินเฟิ่งถูกศัตรูหลอกและทำให้ตาบอดด้วยพิษร้ายแรง เขาประทับใจมากกับความกล้าหาญของเหมียวเหรินเฟิ่ง จนเริ่มสงสัยว่าพ่อบ้านผิงเข้าใจผิดเกี่ยวกับเหมียวเหรินเฟิ่งหรือไม่ เขาตัดสินใจช่วยเหมียวเหรินเฟิ่งและออกเดินทางเพื่อค้นหาวิธีรักษาดวงตาของเขา เขาได้พบกับ เฉิงหลิงซู่ ลูกศิษย์ของปรมาจารย์ด้านการแพทย์ผู้ล่วงลับที่รู้จักกันในนาม "ราชาโอสถ" หูเฟยเป็นพยานในการที่เฉิงหลิงซู่เอาชนะศิษย์พี่ที่ชั่วร้ายทั้งสามคนของเธอด้วยความสงบและไหวพริบ เธอตกลงที่จะช่วยเขารักษาดวงตาของเหมียวเหรินเฟิ่ง
เมื่อเหมียวเหรินเฟิ่งมองเห็นได้อีกครั้ง เขาสารภาพว่าเขาฆ่าหูอี้เตาโดยไม่ได้ตั้งใจเมื่อหลายปีก่อน หูเฟยเต็มไปด้วยความเศร้าเมื่อได้ยินความจริงและจากไปพร้อมกับเฉิงหลิงซู่ เฉิงหลิงซู่และหูเฟยกลายเป็นพี่น้องร่วมสาบาน ระหว่างที่เดินทางด้วยกัน พวกเขามีโอกาสเลือกตั้งประมุขคนใหม่ของบู๊ลิ้ม (ชุมชนจอมยุทธ) ซึ่งมีขุนพลฟู่คังอัน เป็นเจ้าภาพ การเลือกตั้งประมุขเป็นส่วนหนึ่งของแผนการของฟู่คังอัน ที่จะก่อความวุ่นวายในบู๊ลิ้มให้อยู่ภายใต้การควบคุมของรัฐบาลชิง หูเฟยและเฉิงหลิงซู่ปลอมตัวเข้าร่วมในงาน ด้วยความช่วยเหลือจากยฺเหวียนจื่ออี้ ทั้งสามคนพยายามเปิดโปงแผนการของฟู่คังอัน และขัดขวางการเลือกตั้งประมุข
พวกเขาถูกศัตรูโจมตีและหูเฟยถูกพิษในขณะที่ปกป้องเฉิงหลิงซู่ด้วยร่างกายของเขา หลิงซู่เสียชีวิตระหว่างพยายามช่วยหูเฟย และเธอเปิดเผยให้เขาฟังก่อนตายว่าเธอรักเขา หูเฟยเต็มไปด้วยความปวดร้าวหลังจากได้ยินเช่นนั้น หลังจากงานศพของหลิงซู่ เขาได้พบกับยฺเหวียนจื่ออี้ ซึ่งบอกเขาว่าเธอได้สาบานว่าจะเป็นแม่ชีตั้งแต่เด็ก และด้วยเหตุนี้เธอจึงไม่สามารถอยู่ด้วยกันกับเขาได้แม้ว่าเธอจะรักเขาก็ตาม
นอร์ธรอปกรัมแมน B-21 ไรเดอร์

นอร์ทธรอปกรัมแมน B-21 ไรเดอร์  เป็นเครื่องบินทิ้งระเบิดทางยุทธศาสตร์อเมริกัน ภายใต้การพัฒนาสำหรับกองทัพอากาศสหรัฐ (USAF) โดยนอร์ธรอป กรัมแมน เป็นส่วนหนึ่งของโครงการเครื่องบินทิ้งระเบิดพิสัยไกล (LRS-B) มันเป็นเครื่องบินทิ้งระเบิดทางยุทธศาสตร์ข้ามทวีปล่องหนพิสัยไกล สำหรับ USAF สามารถส่งขีปนาวุธธรรมดา และ อาวุธเทอร์โมนิวเคลียร์ เป็นการเสริมและทดแทนรุ่นนอร์ทธรอปกรัมแมน บี-2 สปิริต ในท้ายที่สุดและจะเข้ามาแทนที่เครื่องบินรุ่นโบอิ้ง บี-52 สตาโตฟอร์เทรส
กองทัพอากาศเริ่มวางแผนสำหรับ B-21 ในปี ค.ศ. 2011 และได้รับสัญญาการพัฒนาหลักในปี ค.ศ. 2015 ณ ปี ค.ศ. 2022 บี-21 ถูกคาดการณ์ว่าจะทำการบินครั้งแรกในปี ค.ศ. 2023 ในปี ค.ศ. 2021 เครื่องบินทิ้งระเบิดถูกคาดการณ์ว่าจะเข้าประจำการภายในปี ค.ศ. 2027
ในหลายแง่มุมของโครงการ B-21 นั้น จัดอยู่ในระดับสูง โดยโครงการถูกกำหนดให้เป็นโครงการการเข้าถึงพิเศษ หน่วยบริการวิจัยรัฐสภาระบุไว้ในปี ค.ศ. 2021 ว่ารายละเอียดทางเทคนิคและข้อมูลจำเพาะของ บี-21 เช่น ความเร็ว การเปิดใช้งานระบบ "ขนาด การพรางตัวที่จำเป็น โครงสร้าง จำนวนและประเภทของเครื่องยนต์ วิถีอาวุธ และเซ็นเซอร์บนเครื่องบินยังคงถูกจัดระดับ" แม้ว่าข้อมูลบางอย่างเกี่ยวกับแง่มุมอื่น ๆ ของโครงการจะเปิดเผยต่อสาธารณะตั้งแต่ปี ค.ศ. 2015 ภาพถ่ายแรกของเครื่องบินได้รับการเผยแพร่เมื่อวันที่ 2 ธันวาคม พ.ศ. 2565 ถ่ายระหว่างพิธีเปิดตัวที่โรงงานผลิตของนอร์ธรอปกรัมแมน ในเมืองปาล์มเดล รัฐแคลิฟอร์เนีย
สปริกกัน

สปริกกัน (ญี่ปุ่น: スプリガン, โรมาจิ: Supurigan) เป็นซีรีส์มังงะญี่ปุ่น แต่งเรื่องโดยฮิโรชิ ทากาชิเงะ และวาดภาพโดยเรียวจิ มินางาวะ ตีพิมพ์ในนิตยสาร"โชเน็งซันเดย์รายสัปดาห์"และ"โชเน็งซันเดย์โซคัง" นิตยสารมังงะแนว"โชเน็ง"ของสำนักพิมพ์โชงากูกัง ตั้งแต่ปี พ.ศ. 2532 ถึง พ.ศ. 2539 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 11 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
"สปริกกัน"เป็นเรื่องราวในช่วงท้ายของสงครามเย็น เมื่อมีการค้นพบสิ่งประดิษฐ์ลึกลับที่เรียกว่า out-of-place artifacts (OOPArt) ในส่วนต่าง ๆ ของโลก ซึ่งนำไปสู่สงครามลับระหว่างกองกำลังต่าง ๆ ที่ต่อต้านองค์กรอาร์คัม ซึ่งเป็นองค์กรที่วางตัวเองเป็นผู้พิทักษ์ของ OOPArts เพื่อป้องกันไม่ให้ถูกใช้เป็นอาวุธ
มังงะได้รับการดัดแปลงเป็นภาพยนตร์อนิเมะโดย Studio 4°C ในปี พ.ศ. 2541 คัตสึฮิโระ โอโตเมะร่วมในทีมผู้สร้าง ซีรีส์อนิเมะออริจินอลเน็ตแอนิเมชัน (โอเอ็นเอ) สร้างโดยสตูดิโอเดวิดโปรดักชัน ปล่อยฉายในเดือนมิถุนายน พ.ศ. 2565 ทางเน็ตฟลิกซ์
แผนรัฐประหารเยอรมนี พ.ศ. 2565

ในวันที่ 7 ธันวาคม พ.ศ. 2565 สมาชิก 25 คนของกลุ่มก่อการร้ายขวาจัดถูกจับกุมในข้อหาวางแผนก่อรัฐประหารในประเทศเยอรมนี กลุ่มที่เรียกว่า "สหภาพปิตุภูมิ"  หรือ "แดร์ร็ค"  เป็นกลุ่ม "ไรชส์บัวร์เกอร์" หัวรุนแรงขวาจัดของเยอรมัน กลุ่มมีเป้าหมายที่จะฟื้นฟูระบอบกษัตริย์ในเยอรมนีอีกครั้งตามแบบจักรวรรดิเยอรมัน กลุ่มนี้ถูกกล่าวหาว่าต้องการยั่วยุให้เกิดความวุ่นวายและสงครามกลางเมืองในเยอรมนีเพื่อชิงอำนาจ
ตำรวจและหน่วยรบพิเศษกว่า 3,000 นายเข้าตรวจค้นสถานที่ต่าง ๆ 130 แห่งทั่วประเทศเยอรมนี และทำการจับกุมหลายครั้ง รวมถึงไฮน์ริช ร็อยส์ ผู้สืบเชื้อสายจากตระกูลร็อยส์ และเบอร์กิต มัลแซค-วินเคอมันน์ อดีตสมาชิกพรรคทางเลือกเพื่อเยอรมนี กลุ่มนี้ยังรวมถึงเจ้าหน้าที่ทหารและตำรวจ ปฏิบัติการต่อต้านกลุ่มดังกล่าวถือเป็นปฏิบัติการครั้งใหญ่ที่สุดในประวัติศาสตร์เยอรมนี และ ปีเตอร์ ฟรังค์ อัยการสูงสุดได้ประกาศให้กลุ่มดังกล่าวเป็นองค์กรก่อการร้าย